อิสราเอลซูเปอร์คัพ

อิสราเอลซูเปอร์คัพ หรือ แชมป์แห่งแชมป์ (, Aluf HaAlufim) เป็นการแข่งขันฟุตบอลของประเทศอิสราเอล โดยเป็นการพบกันระหว่างทีมชนะเลิศอิสราเอลพรีเมียร์ลีกกับทีมชนะเลิศอิสราเอลสเตตคัพ ในกรณีที่มีทีมคว้าดับเบิลแชมป์ ทีมรองชนะเลิศพรีเมียร์ลีกได้สิทธิ์เข้าร่วมแข่งขันแทน

ซูเปอร์คัพแข่งขันครั้งแรกใน ค.ศ. 1957 แต่เป็นการแข่งขันอย่างไม่เป็นทางการ และยังไม่ได้ถูกรับรองจากสมาคมฟุตบอลอิสราเอลจนถึง ค.ศ. 1969 หลังจากที่การแข่งขันได้รับการรับรองจากสมาคม ก็ได้จัดการแข่งขันขึ้นทุกปียกเว้นใน ค.ศ. 1972, 1973 และ 1987 ต่อมาใน ค.ศ. 1990 การแข่งขันนี้ได้ถูกยกเลิกไป และกลับมาแข่งขันกันใหม่อีกครั้งใน ค.ศ. 2015

สโมสรที่ประสบความสำเร็จในรายการนี้มากที่สุดคือ ฮาโปเอลเทลอาวีฟ, มัคคาบีเนตันยา และมัคคาบีเทลอาวีฟ ซึ่งชนะเลิศทีมละ 5 สมัย

อ้างอิง 
 Bleicher, Yaniv. "Israel – List of 'Champions of Champions' (Super Cup) Finals", RSSSF.
100 Years of Football 1906-2006, Elisha Shohat (Israel), 2006, p. 345

ฟุตบอลซูเปอร์คัพแห่งชาติ
ฟุตบอลในประเทศอิสราเอล